**PRORAČUNSKI KORISNIK: PUČKO OTVORENO UČILIŠTE POREČ**

**DJELOKRUG RADA**

Pučko otvoreno učilište Poreč javna je ustanova u obrazovanju odraslih i kulturi osnovana 1960. godine, čiji je jedini osnivač Grad Poreč -Parenzo. Ustanova ima 20 stalno zaposlenih djelatnika, a svoju djelatnost ostvaruje i uz značajnu pomoć vanjskih suradnika. Učilište realizira i promovira raznolike edukativne i kulturne programe kojima se razvija kulturni život i potiče stvaralaštvo, kreativno korištenje slobodnog vremena i cjeloživotno učenje s ciljem unaprjeđenja kvalitete življenja te sudjeluje u pripremi i realizaciji raznih kulturnih događanja u gradu Poreču. Glavne su aktivnosti edukacija i kulturna animacija, planiranje i realiziranje obrazovnih i kulturnih programa: formalni, neformalni i informalni programi obrazovanja odraslih, koncerti, izložbe, predstave, festivali, projekcije filmova i rad s amaterima. Učilište intenzivno radi na promicanju svih oblika cjeloživotnog učenja i kulturnih programa, njegujući temeljne obrazovne i kulturne potrebe kod svih dobnih skupina građana. U svojim svakodnevnim programima ostvaruje suradnju i djelovanje profesionalaca i amatera, s ciljem razvijanja kreativnog i zdravog života, smislenog korištenja slobodnog vremena, te u svrhu baštinskog i kulturnog osvještavanja. Obrazovna djelatnost organizira raznolike verificirane i neverificirane programe, tečajeve, radionice, akcije i manifestacije koje su svakodnevno na raspolaganju korisnicima s ciljem podizanja svijesti o važnosti stjecanja novih znanja i vještina. Kontinuirano se radi na osmišljavanju i certificiranju novih obrazovnih programa u skladu s potrebama građana. Likovna djelatnost građanima i gostima Poreča predstavlja izložbe istaknutih hrvatskih i međunarodnih autora. Publici se predstavljaju istaknuta imena suvremene likovne scene, koja predvode postmodernistička avangardna kretanja i diktiraju suvremene tendencije, kao i klasike modernističke umjetnosti. Glazbeno-scenska djelatnost u pripremi i organizaciji programa nastoji njegovati vrijednosti od klasične do suvremene umjetnosti, zadovoljiti raznoliku lepezu porečke i inozemne publike te na taj način, neposredno, razvijati publiku. Posebno potiče i promiče kulturne izričaje kroz nove tehnologije i nove oblike komunikacija. Veći broj programa koje Učilište provodi postali su već tradicionalni i prepoznatljivi na nivou grada i regije. U djelovanju je naglašena potreba za suradnjom s ostalim gradskim ustanovama i udrugama što podiže svijest o ulozi, značenju i važnosti Ustanove u lokalnoj zajednici. Suvremeni pristup kulturi življenja nameće neminovnu potrebu stalnog jačanja i osvježavanja postojećih programa, čemu pridonose i suradnja s medijima u svrhu promicanja rada i aktivnosti Učilišta. Sustavno se planira financijsko i programsko osnaživanje postojećih programa, stvarajući tako platformu za njihov daljnji razvoj. Financijsko planiranje za 2025. godinu prepuno je očekivanih realnih izazova. Fokus je i dalje na edukaciji i razvoju publike, kroz pojačanu organizaciju raznolikih likovnih radionica za sve dobne skupine kako bi se stvorila publika koja prati likovnu umjetnost, a kroz predavanja i susrete s glazbenicima istaknula važnost koncerata klasične glazbe . Međutim, Ustanova će odgovorno i dalje voditi sve ostale dugogodišnje programe, primjereno iznosu kojim se financira svaki od programa. Kao ustanovi koja vodi kulturni život grada izuzetno je važno njegovati stečeno povjerenje sugrađana, razvijati publiku te kroz postojeće programe održati dugogodišnju vrijednu tradiciju kulturnog života našega grada - razvijati nove kanale kojima kulturna ponuda i cjeloživotno učenje bivaju dostupni svima.

**Financijski plan za 2025. – 2027. godinu:**

Za ostvarenje Programa javne potrebe u kulturi u ustanovi Pučko otvoreno učilište Poreč u razdoblju od 2025. do 2027. godine planirano je:

|  |  |  |  |  |
| --- | --- | --- | --- | --- |
| **Naziv programa iz Proračuna** | **Proračun** **2024.** | **Proračun** **2025.**  | **Projekcija** **2026.** | **Projekcija 2027.**  |
| Javne potrebe u kulturi | 1.258.418 | 1.317.010 | 1.288.710 | 1.288.710 |
| **Ukupno**  | **1.258.418** | **1.317.010** | **1.288.710** | **1.288.710** |

**OBRAZLOŽENJE PROGRAMA**

**Program: Program javne potrebe u kulturi**

**Opis programa:**

Program Pučkog otvorenog učilišta Poreč ostvaruje se kroz 3 aktivnosti:

- Administrativno, tehničko i stručno osoblje -uprava

- Administrativno, tehničko i stručno osoblje -kulturna djelatnost

- Manifestacije, predstave, izložbe i obrazovanje u kulturi

2 kapitalna projekta:

- Nabava opreme za upravu

- Nabava opreme u kulturi i

**Zakonske i druge pravne osnove programa:**

* Zakon o pučkim otvorenim učilištima („Narodne novine“ broj 54/97,5/98,109/99,139/10),
* Zakon o ustanovama („Narodne novine“ broj 76/93, 29/97, 47/99, 35/08 i 127/19),
* Zakon o kulturnim vijećima i financiranju javnih potreba u kulturi („Narodne novine“ broj 83/22),
* Zakon o radu („Narodne novine“ broj 93/14,127/17, 98/19, 151/22 i 64/23),
* Zakon o računovodstvu („Narodne novine“ broj 78/15, 134/15,120/16,116/18,42/20, 47/20,114/22)
* Zakon o proračunu („Narodne novine“ broj 144/21),
* Zakon o javnoj nabavi („Narodne novine“ broj 120/2016 i 114/2022),
* Zakon o fiskalnoj odgovornosti („Narodne novine“ broj 111/18 i 83/23
* [Zakon o audio](http://hidra.srce.hr/arhiva/18/18255/www.hidra.hr/hidrarad/pobirac-upload/CD-1947-2000/024734.pdf)vizualnim djelatnostima („Narodne novine“ broj 61/18,114/22),
* Zakon o pravu na pristup informacijama („Narodne novine“ broj 25/13, 85/15, 69/22),
* Zakon o autorskom pravu i srodnim pravima („Narodne novine“ broj 111/21),

- podzakonski akti

- akti ustanove i osnivača.

**Ciljevi provedbe programa u razdoblju 2025.-2027:**

Opći cilj: Organizacija kvalitetnih programa iz područja obrazovanja, umjetnosti i kulture te njegovanje tradicije lokalnog područja. Razvoj lokalne sredine u području kulturnih djelatnosti, edukacija i njegovanje publike te razvoj sustava vrijednosti. Razvoj novih programa i edukativnih sadržaja u kulturi i umjetnosti, uključivanje što većeg broja posjetitelja i korisnika.

Posebni cilj: Osiguranje uvjeta za rad Ustanove, povećanje standarda usluga na području obrazovanja i kulturne djelatnosti. Izvođenje kulturnih i obrazovnih aktivnosti kroz cijelu godinu. Stalno obogaćivanje već postojećih sadržaja i programa kako bi se zadovoljile potrebe različitih dobnih skupina građana. Povećanje broja posjetitelja kroz sustavnu edukaciju mlađe publike i stimuliranje kulturne potrošnje te podizanje svijesti o značaju kulture i obrazovanja u suvremenom društvu. Zadovoljenje potrebe za unaprjeđenjem kvalitete života specifičnih grupa građana kroz suradnju s udrugama, školama i ustanovama.

**Procjena i ishodište potrebnih sredstava za aktivnosti/projekte unutar programa:**

Pregled financijskih sredstava po aktivnostima/projektima unutar programa:

|  |  |  |  |  |
| --- | --- | --- | --- | --- |
| **Naziv aktivnosti/projekta** | **Proračun****2024.** | **Proračun****2025.** | **Projekcija****2026.** | **Projekcija****2027.** |
| ***Aktivnosti*** |  |  |  |  |
| Administrativno, tehničko i stručno osoblje -uprava | 491.247 | 499.801 | 484.801 | 484.801 |
| Administrativno, tehničko i stručno osoblje -kulturna djelatnost | 216.700 | 289.200  | 289.200 | 289.200 |
| Manifestacije, predstave, izložbe i obrazovanje u kulturi | 410.296 | 514.009  | 514.009 | 514.009 |
| ***Kapitalni projekti*** |  |  |  |  |
| Nabava opreme za upravu | 15.000 | 9.000 | 0 | 0 |
| Nabava opreme u kulturi | 17.700 | 5.000 | 700 | 700 |
| ***Tekući projekti*** |  |  |  |  |
| EU projekt: ESF-EDUCOSI.TURIZAM | 107.475 | 0 | 0 | 0 |
| **Ukupno program** | **1.258.418** | **1.317.010** | **1.288.710** | **1.288.710** |

**Obrazloženje aktivnosti /projekta**

**Aktivnost: Odgojno i administrativno tehničko osoblje-Uprava**

Planirana sredstva namijenjena su isplati plaća i materijalnih prava za zaposlenike za 10 osoba koje su zaposlene u Odjelu za kadrovske i opće poslove i Odjelu za financije i računovodstvo, kao i podmirivanje svih materijalnih rashoda kojima se omogućava redovno funkcioniranje ustanove, poštujući načelo ekonomičnosti, namjenskog i svrhovitog korištenja sredstava. Redovna djelatnost Učilišta obuhvaća sljedeće materijalne rashode: službena putovanja, naknade za prijevoz, za rad na terenu i odvojeni život, stručno usavršavanje zaposlenika, za uredski materijal i ostale materijalne rashode, energiju, usluge telefona, pošte i prijevoza, usluge tekućeg i investicijskog održavanja zgrade i opreme, usluge promidžbe i informiranja, komunalne usluge, računalne usluge, ostale usluge, premije osiguranja za osobe i imovinu, zdravstvene usluge, reprezentaciju, članarine, ostale nespomenute rashode poslovanja, bankarske usluge i usluge platnog prometa. Planirana je i naknada za rad članova Upravnog vijeća. Ova aktivnost podrazumijeva realiziranje osnovne aktivnosti Učilišta obavljanjem organizacijskih, pravnih, računovodstvenih, stručno-administrativnih, općih i tehničkih poslova za potrebe svih odjela, što podrazumijeva logističku i operativnu pomoć u pripremi i izvedbi programa.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost****2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Redovita isplata plaća, održavanje zgrade i poslovanja | Redovitom isplatom plaća, održavanjem zgrade i poslovanja osigurat će se razina postignute kvalitete poslovanja | Broj zaposlenih | 10 | 10 | 10 | 10 |

**Aktivnost: Administrativno, tehničko i stručno osoblje – Kulturna djelatnost**

Planirana sredstva namijenjena su isplati plaća i materijalnih prava za zaposlenike za deset (10) osoba koje su zaposlene u likovnom, glazbeno-scenskom, obrazovnom odjelu i odjelu posebnih i EU fondova.Unutar ove aktivnosti obavljaju se administrativni, opći i tehnički poslovi te osigurava logistička i operativna pomoć u pripremi i izvedbi manifestacija, predstava, izložbi i obrazovanja, obogaćuje se i razvija kulturna ponuda grada, uz njegovanje i čuvanje bogatog kulturnog nasljeđa. Potiče se umjetničko i kulturno stvaralaštvo, unaprjeđuju se standardi kulturne djelatnosti i podiže kvaliteta, razvija se amaterizam, organiziraju se programi, razna predavanja i radionice za sve životne dobi, potiče se i motivira pojedinac na učenje i promovira cjeloživotno obrazovanje. Kulturne i obrazovne aktivnosti provode se kroz cijelu godinu.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost****2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Redovita isplata plaća, održavanje zgrade i poslovanja | Redovitom isplatom plaća, održavanjem zgrade i poslovanja osigurat će se razina postignute kvalitete poslovanja | Broj zaposlenih | 10 | 10 | 10 | 10 |

**Aktivnost: Manifestacije, predstave, izložbe i obrazovanje u kulturi**

Planirana je provedba i dostupnost programa te mobilnost umjetnika i profesionalaca u području kulture sukladna specifičnosti svakoga programskog područja. Također se, kroz sve aktivnosti, nastavlja praksa angažiranja lokanih, gradskih i regionalnih, umjetnika i kulturnih radnika, čime se osnažuje razvojnu liniju stalnog povećanja kvalitete kulturne ponude.

**Glazbeno-scenska djelatnost**

***Aktivnost: 64. Koncerti u Eufrazijani***

Utemeljen 1961., festival klasične glazbe Koncerti u Eufrazijani održava se u Eufrazijevoj bazilici svake godine tijekom srpnja, kolovoza i rujna. Od 2019. godine u svibnju se izvodi i najavni koncert sezone, a uveden je i koncept otvorenih proba u kazalištu u predsezoni i postsezoni. Jedan od najstarijih festivala klasične glazbe u Hrvatskoj ističe se zbog kvalitete i vrsnosti glazbenika te zbog vrijednog i akustično iznimnog koncertnog prostora Eufrazijeve bazilike – UNESCO-om zaštićenog porečkog spomenika kulture. Na Koncertima se izvode praizvedbe hrvatskih i stranih skladatelja, festival je značajan za čuvanje i razvoj hrvatske kulturne baštine i omogućava vrijedan kontakt s drugim ostvarenjima u sferi klasične glazbe. Opći cilj je promocija Eufrazijeve bazilike kao glavne porečke atrakcije kroz sadržaj kvalitetne klasične glazbe i stvaranje kulturno-turističke ponude. Zatim promocija renomiranih glazbenika, hrvatske glazbe i praizvedbi, nastojanje na vrhunskoj izvedbi. Promocija samog festivala i klasične glazbe, edukacija o klasičnoj glazbi i afirmacija regionalnih budućih profesionalaca. Obrazovanje publike kroz sve bolju vidljivost festivala i povećavanje

publike.

 ***Aktivnost: 30. Jazz u lapidariju, džez-festival***

Jazz u lapidariju je jedan od najstarijih hrvatskih džez-festivala, utemeljen 1996. godine. Održava se u lapidariju Zavičajnog muzeja Poreštine svake srijede tijekom srpnja i kolovoza, uz najavni koncert sezone koji se izvodi od svibnja 2019. godine. Jazz u lapidariju nudi bogatu paletu izričaja iz cijeloga svijeta, od komornog džeza do džeza u spoju s drugim glazbenim žanrovima. Program komornim izvedbama u intimnom okruženju lapidarija, potiče autohtone glazbene izričaje istraživane kroz džez i improvizacije vrhunskih instrumentalista iz Hrvatske i ostatka svijeta. Opći cilj je predstavljanje i promocija hrvatske i međunarodne džez-scene, kao i obogaćivanje kulturno-umjetničke ponude uz doprinos turističkoj ponudi grada Poreča. Cilj je povećati izvore financiranja kako bi festival ostao na postavljenom standardu. Kako bi obilježili 30 godina festivala planiran je veći koncert otvorenja na Trgu slobode. Cilj je naći nove izvore financiranja.

 ***Aktivnost: Redovan kazališni program, 18. Zlatni zub, koncerti u kazalištu***

Redovan kazališni program podrazumijeva kazališnu sezonu od listopada do svibnja. U redovnom se programu organiziraju gostovanja (dramske, plesne i dječje predstave), vlastita produkcija, suorganizacija i koprodukcija. Kazališni program privlači sve širu publiku, od 2021. broj posjetitelja i odigranih kazališnih predstava ponovno i konstantno raste. Zlatni zub, festival komedije i smijeha, žanrovski je jedinstven festival komedije u Istri, pokrenut 2008. godine. U okviru festivala tijekom ožujka prikazuju se komedije te se, prema izboru publike, proglašavaju pobjednici s nagrađenom prvoplasiranom i drugoplasiranom najboljom predstavom kojima se uručuju nagrade Zlatni i Srebrni zub. U porečkom kazalištu organiziraju se i različiti koncerti, poput tradicionalnog i najposjećenijeg božićnog koncerta, koncerata klasične glazbe i sl. Opći cilj je obogatiti kazališnu scenu Poreštine i Istre. Kroz razvoj kazališta, kazališne sezone i festivala Zlatni zub građanima pružiti uvid u kazališnu i izvedbenu umjetnost, potaknuti na promišljanje, zabaviti i educirati. Kvalitetnim programom želi se potaknuti dolazak gledatelja iz ostalih dijelova Istre.

***Aktivnost: Dramski studio „Čin, čin“***

U okviru Pučkog otvorenog učilišta Poreč amaterska dramska aktivnost ima tradiciju od gotovo 20 godina. U 2018. godini osnovan je dramski studio „Čin, čin“ u suradnji s Centrom za mlade Poreč, u kojemu glumce-amatere voditelji podučavaju vještinama scenskog pokreta i umijeću scenskog govora kroz improvizacije i igre u scenskom prostoru. Polaznici imaju priliku učiti o svim fazama nastajanja kazališne predstave. Rezultat rada studija upriličen je kroz produkciju ukupno četiriju predstava (2019., 2021., 2023. i 2024.) s ukupno 17 izvedbi, uključujući tri gostovanja. Opći je cilj razvijanje kazališnog amaterizma i educiranje o dramskoj i izvedbenoj umjetnosti, te stvaranje minimalnih uvjeta za produkciju nove kazališne predstave.

***Aktivnost: 25. Street art Poreč***

Street art Poreč prvi je put održan 2001. godine kao festival ulične umjetnosti koji svakog kolovoza okuplja umjetnike i izvođače. Festival je otvorene forme i uključuje sve oblike umjetničkog izraza, od glazbeno-scenskih nastupa i likovnih projekata do uličnih akrobacija i performansa. Street art promišlja grad te održava svoj program na različitim lokacijama, zadržavajući one poznate poput Trga slobode za velike spektakle, ali i uvijek otkrivajući nove kutke grada za intimnije performanse. Posljednjih se godina posebice potiče i razvija model suradnje s domaćim autorima. Street art Poreč najrazigraniji je i najotvoreniji festival u organizaciji glazbeno-scenske djelatnosti te zadovoljava potrebe najšire publike. Opći cilj je promišljanje i tematiziranje grada kroz umjetnost i kvalitetnu zabavu za građane i turiste.

 ***Aktivnost: 7. Ekolo***

Ekolo (Tjedan kulture življenja) prvi je put održan 2019. godine u okviru projekta EU-a I-Archeo.S. Festival kroz širok spektar događaja, aktivnosti i ponude slavi kulturu ovoga područja, otkriva i vrednuje uvjetovanost identiteta Poreštine kroz povijest, umjetnost, turizam, urbanu kulturu, prirodne ljepote te kulturu sporta i rekreacije. Nastoji se motivirati i promovirati nove kreativne kulturno-turističke proizvode te razvijati sustav usluga u kulturi. To je stvaralački kulturno-obrazovni festival s velikim turističkim potencijalom, koji pridonosi produkciji i prezentaciji porečke i istarske kulture te otkriva što naš grad čini točno i upravo onakvim kakav jest. Opći cilj je istraživanje i prepoznavanje materijalne i nematerijalne baštine područja. Ponuda svih programa Učilišta građanima Poreča i Istre u njima povoljnijem razdoblju posjećivanja, te ponuda sadržaja za građane turistima kako bi na neposredniji način doživjeli grad i regiju, odnosno bili dio nje.

***Aktivnost: 53. Susret pjevačkih zborova Naš kanat je lip***

Naš kanat je lip susret je zborova koji je osnovan 1972. godine. Održava se početkom mjeseca lipnja i okuplja zborove i skladatelje kojima su UNESCO-om zaštićena istarska glazbena ljestvica i čakavska riječ temelj stvaralaštva. Tijekom tri večeri produciraju se nastupi zborova uz skladbe, od kojih i praizvedbe. Mjesta održavanja su Istarska sabornica, Eufrazijeva bazilika i porečka kazališna dvorana. Planiranje ove manifestacije u 2025. zahtijeva i alternativni model organizacije kojim bi se ispoštovale sve vrijednosti što ih je Kanat njegovao od samih početaka. Važno je, prije svega, sačuvati i razvijati ovu manifestaciju, jedinstvenu u našoj zemlji. U okviru Susreta svake druge godine, bijenalno, raspisuje se natječaj za izbor novih skladbi i tiska se Zbirka, koja se predstavlja na početku programa Susreta.

Opći cilj je čuvanje nematerijalne i materijalne istarske kulturne baštine, upoznavanje lokalnog i regionalnog identiteta, sustvaralaštvo i približavanje kulturne baštine istarske glazbe javnosti. Cilj je zadržavanje tradicije zborskog pjevanja na istarskoj ljestvici te povećanje broja pratitelja jer zborsko pjevanje jedna od kuturno-umjetničkih aktivnosti koje su najviše pogođene posljedicama pandemije.

***Aktivnost: Redovite kinoprojekcije, 15. Porečdox, Kinoklub***

Redovan rad kina svakoga tjedna prikazuje projekcije aktualnih filmova u porečkoj kinodvorani. Prikazuju se svjetski i europski filmovi te posebni programi posvećeni hrvatskoj produkciji, djeci i mladima te izdvojenim filmskim formama i žanrovima u skladu s programskim obvezama prema HAVC-u u sklopu financiranog programa digitalizacije i opremanja kinoprikazivača. Organiziraju se matineje za djecu vrtića i učenike škola Poreča i šire okolice. U veljači se organizira Revija oskarovaca koja prikazuje filmove koji su u tekućoj godini dobili više nominacija za filmsku nagradu Oscar. Kultni ponedjeljak prikazuje stare kultne filmove. Porečdox svake godine prikazuje najnovije dokumentarne filmove iz regije i svijeta. U okviru festivala održavaju se edukativne školske matineje, izložbe dokumentarističkih fotografija, radionice videomontaže i produkcije filma, okrugli stolovi, gostovanja autora, projekcije iznenađenja, afterpartiji i koncerti renomiranih bendova. Kako bi zadržali postignuti standard festivala Porečdox, cilj je povećati izvore financiranja. Cilj je i pronaći nove izvore financiranja. Kinoklub Poreč pokrenut je u travnju 2023. godine, okuplja krug ljubitelja filma i zainteresiranih za bavljenje filmom i fotografijom, a temelji se na radioničnom radu. Opći je cilj poticanje građana na ponovni dolazak u kino, koji se drastično smanjio nakon pandemije na razini cijele regije. Cilj je upoznavanje što većeg broja građanstva s filmskom kulturom, filmskim klasicima i počecima filma te s aktualnim filmskim ostvarenjima i premijerama, inače nedostupnim putem televizije, videoteka i klasičnog filmskog programa. Promoviranje dokumentarnog filma s naglaskom na domaće i regionalne nagrađivane autore i filmove. Poticanje i edukacija mladih filmskih stvaratelja iz regije.

 ***Aktivnost: Tornaj se doma – Torna casa***

Kroz ovaj projekt Učilište već nekoliko godina u Poreču okuplja umjetnike koji su vezani za Poreč, no svoje karijere stvaraju izvan Poreča, da se s radošću i posebnim osjećajem prema sredini, koja je jedna od stanica njihovog umjetničkog putovanja, vrate i pokažu što su novo napravili. U vremenima kada je mobilnost umjetnika na najvišoj razini, živjeti na jednom mjestu, stvarati na drugom, a predstavljati se na nekom trećem postaje dijelom novog ritma življenja. U novim okolnostima, ritmu življenja, potrebno je stvoriti uvjete da se povremeno ta umjetnost i umjetnici „tornaju doma“. Ovim projektom Učilište kreće prema drugim porečkim institucijama, nevladinim organizacijama i pojedincima dajući priliku da grad i građani grade i progovaraju kulturu sami i na način na koji im najviše odgovara, stvarajući platformu za razvoj urbane kulture grada (GRADiTI Poreč), pokrećući sadržaje koji neće biti komercijalni, promovirajući svoje vrijednosti. U sklopu aktivnosti 2020. izdana je knjiga razgovora s petoricom umjetnika, a 2023. objavljuje se druga knjiga razgovora. U 2024. objavljen je engleski prijevod druge knjige. Opći je cilj aktivnosti nastaviti s prezentacijom i afirmacijom porečkih umjetnika i autora, organizacija događaja povezanih s promocijom umjetnika i upoznavanjem sugrađana s njihovim stvaralaštvom, te publikacija knjiga o umjetnicima.

 ***Aktivnost: Razvoj publike***

Projekt razvoja publike podrazumijeva oblikovanje i očvršćivanje porečke publike koja prati i konzumira kulturne sadržaje u neprestanom informiranju i edukaciji. Samim time održava se društveni i kulturni život grada tijekom cijele godine, neovisno o posjetiteljima i tijekovima turističke sezone. Projekt se provodi kroz raznovrsne aktivnosti podijeljene u tri potprograma: Predavanje u gostima/Gosti na predavanju, Radionice i Otvorene probe, s kojima se sudionike i posjetitelje uključuje u program kroz predavanja i predstavljanja, neposrednim uključivanjem u učenje, promatranje i stvaranje te blizak susret s umjetnicima, izvođačima i drugim istaknutim osobama u svom području i njihovim radom. Opći cilj je stvaranje angažirane publike, uključujući ulaganje u buduću publiku kroz angažman djece i mladih. Neposredno i interaktivno sudjelovanje građana u umjetničkim i kulturnim događanjima u formalnome i neformalnome okruženju.

**Likovna djelatnost**

***Aktivnost: Izložbe u galeriji Zuccato***

Djelatnost galerije Zuccato prezentacija je najpriznatijih i najrelevantnijih domaćih i stranih likovnih umjetnika. Namjera je da se kroz galerijski program svake godine ponudi panorama ne samo suvremenih već i povijesno relevantnih autora i autorica vezanih za sve grane likovne umjetnosti. Izložbe slijede tiskani promotivni promidžbeni materijali u skladu s kriterijima struke te se kroz iste valorizira sadržaj. Cilj je organizirati kvalitetan program kroz prezentaciju domaće i međunarodne umjetničke scene, te umrežavanje s likovnim akademijama, fakultetima, muzejima, fundacijama, ustanovama u kulturi. Privlačenjem međunarodnih produkcija, suradnji potiče se kulturna raznolikosti i raznovrsnost te osiguravaju uvjeti za razvitak umjetničkog stvaralaštva i kulturnog turizma. Kroz aktivnu suradnju sa školskim ustanovama, organizaciju likovnih radionica i stručno vođenje kroz izložbe, osnovni je cilj približavanje umjetnosti djeci školskog i predškolskog uzrasta i povećanje posjeta galerijama.

U 2025. godini planira se organizirati skupna izložba 40. slikarska kolonija Riviera, također se nastavlja suradnja sa Institutom za istraživanje Avangarde predstavljanjem talijanskih autora Baldo Diodato i Enzo Cacciola. Slijede samostalna izložba kosovskog umjetnika Dritona Hajredinija i samostalna izložba Zdenka Krtića-profesor emeritus pri Auburn University. Nastavlja se suradnja sa Austrijskim kulturnim forumom Zagreb organizacijom skupne izložbe umjetnika iz Graza. Održat će se i fotografsko bijenale 12. Photodistorzija.

***Aktivnost: Izložbe u Maloj galeriji i Istarskoj sabornici***

U Maloj galeriji tendencija je da se predstavljaju i promoviraju likovni projekti suvremene produkcije mlađih i neafirmiranih autora, najčešće novih medija i fotografa te izložbe priznatih autora manjeg opsega. Uz aktivnu promociju domaće likovne scene i niz međunarodnih suradnji, ističu se i projekti s ciljem popularizacije likovne umjetnosti za šire društvene skupine. Izlagat će Tea Bičić, Davor Sanvincenti i Ida Loher te ćemo organizirat izložbu radova u suradnji s Igor Fabris art studijom. Organizirat ćemo i 17. Profuturu.

***Aktivnost: Izložba 65. Annale***

Naša najstarija manifestacija je [porečki Annale](http://www.poup.hr/anale/), izložba suvremene umjetnosti čije prvo izdanje datira iz davne 1961. godine i koja već godinama gradi reputaciju ekskluzivnog likovnog događaja čiji je status već institucionalan. Annale se organizira tijekom srpnja, kolovoza i rujna u samom „vrhu“ ljetne sezone, kada u Hrvatskoj ima najveći broj turista. Za 65. Annale planirana je suradnja s Leilom Topić, kustosicom Muzeja suvremenih umjetnosti u Zagrebu. Uz izložbu organizirat će se i radionica za djecu i mlade koja će tematski biti vezana za Annale. Ovom izložbom želi se prikazati presjek suvremene likovne scene te obogatiti kulturno – turističku ponudu Poreča, Istre i Hrvatske.

***Aktivnost: 35. Međunarodna studentska kiparska škola Montraker***

Međunarodna studentska kiparska škola Montraker ljetna je škola za polaznike likovnih akademija koja se održava već dvadeset i tri godine tijekom rujna.

2025. g. u Montrakeru i dalje će učestvovati akademije iz Zagreba, Rijeke, Splita, Ljubljane i Venecije. Skulpture nastale za vrijeme škole postavit će se u javni prostor. Planirano je da akademski kipara Petar Barišić osmisli i realizira svoju skulpturu u kamenu.

Za vrijeme trajanja škole organizirat ćemo fotonatječaj s temom Kiparske škole te prateću izložbu najboljih fotografija.

***Aktivnost: Ostale priredbe***

Obuhvaća aktivnosti vezane uz obilježavanje državnih blagdana i značajnih tradicionalnih godišnjih manifestacija i datuma iz povijesti grada poput Dana grada Poreča-Parenza, dodjele Nagrade sv. Maura, obilježavanje Rušnjaka, Dječjeg tjedna, Adventa Poreč i druge manifestacije. U sadržaj ovih aktivnosti ulazi logistička i operativna pomoć u pripremi i izvedbi različitih programa te grafička priprema i izrada pratećeg tiskovnog materijala, prvenstveno za programe i aktivnosti Grada, a pored toga i različitih programa i aktivnosti gradskih ustanova, udruga i društava.Opći cilj aktivnosti je predstavljanje i promocija osoba koje svojim djelovanjem obogaćuju i doprinose vrijednostima svoje životne zajednice, grada i okolice, suradnja i afirmacija programa i aktivnosti gradskih ustanova, udruga i društava, te povezivanje zajednice.

**Obrazovna djelatnost**

***Aktivnost: Obrazovni program***

Obrazovna djelatnost Učilišta u 2025. godini nastavlja s misijom stvaranja poticajnog okruženja za kontinuirano obrazovanje odraslih, omogućujući im razvoj vještina i ostvarenje osobnog potencijala.

U 2025. godini planira se održavanje širokog spektra obrazovnih programa koji odgovaraju potrebama i interesima odraslih polaznika. Naglasak će biti na mikrokvalifikacijama i djelomičnim kvalifikacijama (Asistent za upravljanje projektima, Knjigovođa, Internetski marketing i brendiranje, Društveno odgovorno poslovanje, Njegovatelj, Pomoćnik u nastavi). Održavat će se kreativne radionice, dječje glazbene i plesne radionice, kao i tečajevi stranih jezika (engleski, njemački i talijanski) prema CEF-u. Također se planira nastaviti s kreativnim ljetnim radionicama za djecu i mlade te radionicama školskog starta.

Posebna pažnja bit će posvećena inkluzivnosti i raznolikosti. Obrazovni programi provodit će se u dva termina: od siječnja do lipnja i od rujna do prosinca.

Financiranje djelatnosti osigurava se kroz uplate polaznika, njihove poslodavce te putem natječaja iz Hrvatskog zavoda za zapošljavanje, Ministarstva znanosti i obrazovanja, lokalnih institucija i Europskih fondova.

**Opći cilj**: edukacija što većeg broja građana svih dobnih skupina, čime se doprinosi njihovom osobnom razvoju i društvenom napretku.

***Aktivnost: Mješoviti pjevački zbor Joakim Rakovac***

Mješoviti pjevački zbor Joakim Rakovac, koji od 1979. godine doprinosi glazbenoj kulturi našeg grada, nastavlja njegovati tradiciju zborskog pjevanja i u 2025. godini. Cilj Zbora ostaje promicanje glazbenog stvaralaštva i istarskog izričaja, s posebnim naglaskom na uključivanje mlađih generacija te jačanje zajedništva među članovima različitih dobnih skupina. Planirani nastupi uključuju sudjelovanje na Susretu pjevačkih zborova Naš kanat je lip, Adventu Poreč, te na događajima vezanim uz značajne datume za Grad Poreč – Parenzo, kao i na međunarodnim manifestacijama u Sloveniji i regiji.

***Aktivnost: Dječji puhački orkestar Porečki delfini***

Dječji puhački orkestar Porečki delfini u 2025. godini nastavit će okupljati djecu od 5. do 8. razreda, pružajući im priliku za učenje i sviranje puhačkih instrumenata u orkestru. Orkestar će i dalje biti posvećen stvaranju poticajnog glazbenog okruženja za razvoj mladih talenata, uz poseban naglasak na upisu novih članova. Kroz redovite skupne i individualne probe cilj je unaprijediti tehničke vještine te osnažiti timski rad i kreativnost. Planiraju se nastupi na važnim lokalnim manifestacijama i obilježavanju značajnih datuma, kao što su Dan grada Poreča, Porečki delfin i božićni program Adventa.

**Pokazatelji rezultata:**

|  |
| --- |
| **63. KONCERTI U EUFRAZIJANI** |
| **Pokazatelj rezultata** | **Definicija pokazatelja** | **Jedinica** | **Polazna vrijednost 2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.**  |
| Povećanje broja prodanih karata | Razvijanje kanala s hotelskim gostima | Broj | 500 | 600 | 800 | 1000 |
| Povećanje broja posjetitelja | Poticanje suradnje s glazbenom školom, umirovljenicima i drugim specifičnim grupama | Broj | 850 | 1000 | 1100 | 1200 |
| Optimizacija broja koncerata | Uz konstantan broj koncerata povećavanje kvalitete festivala | Broj | 9 | 11 | 12 | 13 |
| Najavni koncert | Privlačenje pozornosti i promocija koncertne sezone | Broj | 0 | 1 | 1 | 1 |
| Koncerti u Eufrazijani | Uz konstantan broj koncerata povećavanje kvalitete festivala | Broj | 9 | 9 | 9 | 9 |
| Otvorene probe u kazalištu | Educiranje o klasičnoj glazbi inovativnim pristupom i stvaranje buduće publike | Broj | 0 | 1 | 2 | 3 |
| Broj stručnih tekstova | Privlačenje interesa stručne javnosti | Broj | 1 | 2 | 2 | 2 |

|  |
| --- |
| **30. JAZZ U LAPIDARIJU** |
| **Pokazatelj rezultata** | **Definicija pokazatelja** | **Jedinica** | **Polazna vrijednost 2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.**  |
| Optimizacija broja posjetitelja | Profiliranje publike u smjeru poznavatelja i stručnjaka | Broj | 1700 | 1900 | 2000 | 2000 |
| Optimizacija broja koncerata | Uz konstantan broj koncerata povećavanje kvalitete festivala | Broj | 9 | 10 | 10 | 10 |
| Najavni koncert | Privlačenje pozornosti i promocija koncertne sezone | Broj | 1 | 1 | 1 | 1 |
| Koncerti u lapidariju | Povećavanje kvalitete izvedbe u specifičnom ambijentu grada | Broj | 9 | 9 | 9 | 9 |
| Povećanje broja dodatnih sadržaja | Izrada specifične scenografije za koncerte, promotivnog filma, popratnih izložbi… | Broj | 1 | 2 | 4 | 6 |
| **REDOVAN KAZALIŠNI PROGRAM, 18. ZLATNI ZUB, KONCERTI U KAZALIŠTU** |
| **Pokazatelj rezultata** | **Definicija pokazatelja** | **Jedinica** | **Polazna vrijednost 2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.**  |
| Povećanje ukupnog broja posjetitelja kazališta | Razvijanje kazališne publike i obogaćivanje kazališne scene  | Broj | 7706 | 7900 | 8000 | 8200 |
| Povećanje broja predstava u redovnom kazališnom programu | Obogaćivanje kazališne scene Poreštine i Istre, poticanje suradnje i produkcije | Broj | 20 | 23 | 26 | 30 |
| Povećanje broja izvedbi u redovnom kazališnom programu | Obogaćivanje kazališne scene Poreštine i Istre, uključivanje građana u praćenje programa | Broj | 25 | 29 | 34 | 40 |
| Povećanje broja prodanih ulaznica u redovnom kazališnom programu | Razvijanje vidljivosti i drugih kanala prodaje | Broj | 2527 | 3000 | 4000 | 5000 |
| Povećanje broja posjetitelja u redovnom kazališnom programu | Poticanje svih generacija na posjet kazalištu, edukacija publike  | Broj | 4516 | 5000 | 5500 | 6000 |
| Povećanje broja predstava u Zlatnom zubu | Proširenje festivala  | Broj | 10 | 11 | 12 | 12 |
| Optimizacija broja izvedbi u Zlatnom zubu | Proširenje festivala | Broj | 14 | 15 | 15 | 15 |
| Povećanje broja prodanih ulaznica u Zlatnom zubu | Privlačenje posjetitelja iz cijele Istre | Broj | 2534 | 2800 | 3000 | 3200 |
| Povećanje broja posjetitelja na Zlatnom zubu | Privlačenje posjetitelja iz cijele Istre, poticanje suradnje sa specifičnim skupinama (učenici, umirovljenici…) | Broj | 3190 | 3500 | 3750 | 4000 |
| **DRAMSKI STUDIO „ČIN, ČIN“** |
| **Pokazatelj rezultata** | **Definicija pokazatelja** | **Jedinica** | **Polazna vrijednost 2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.**  |
| Povećanje broja polaznika studija | Usmjeravanje aktivnosti na polaznike u dobi od 20 do 35 godina starosti | Broj | 20 | 30 | 40 | 40 |
| Povećanje broja sati rada | Povećanje interesa polaznika | Broj  | 200 | 280 | 350 | 400 |
| Povećanje broja predstava u vlastitoj produkciji | Prezentiranje rada studija i izdvajanje kvalitete | Broj | 1 | 1 | 2 | 2 |
| Povećanje broja izvedbi predstava u vlastitoj produkciji | Nastojanje na povećavanju broja izvedbi u porečkom kazalištu i u gostovanjima | Broj | 3 | 6 | 6 | 6 |
| **25. STREET ART POREČ** |
| **Pokazatelj rezultata** | **Definicija pokazatelja** | **Jedinica** | **Polazna vrijednost 2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.**  |
| Povećanje broja umjetnika i izvođača programa | Poticanje na suradnju i afirmacija umjetnika | Broj | 60 | 80 | 80 | 80 |
| Povećanje broja izvedbi  | Povećavanje raznolikosti festivala i zastupljenosti svih umjetničkih medija | Broj | 12 | 18 | 25 | 25 |
| Povećanje broja lokacija događaja | Proširenje festivala po gradu, uključivanje većeg broja posjetitelja | Broj | 6 | 7 | 8 | 8 |
| **7. EKOLO** |
| **Pokazatelj rezultata** | **Definicija pokazatelja** | **Jedinica** | **Polazna vrijednost 2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.**  |
| Povećanje broja događaja | Razvijanje platforme festivala za stvaranje novih sadržaja | Broj | 14 | 18 | 22 | 25 |
| Optimizacija broja sudjelovatelja | Jačanje suradnje s umjetnicima i izvođačima, povećanje kvalitete programa i izvedbi | Broj | 35 | 45 | 60 | 80 |
| Povećanje broja posjetitelja | Privlačenje građana nudeći cjelogodišnje sadržaje izvan turističke sezone | Broj | 500 | 700 | 1000 | 1500 |
| **52. SUSRET ZBOROVA NAŠ KANAT JE LIP** |
| **Pokazatelj rezultata** | **Definicija pokazatelja** | **Jedinica** | **Polazna vrijednost 2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.**  |
| Održavanje broja sudionika | Poticanje suradnje zborova, dirigenata i skladatelja. | Broj | 450 | 450 | 450 | 450 |
| Povećanje broja posjetitelja | Edukacija javnosti o značaju istarske ljestvice | Broj | 450 | 600 | 800 | 1000 |
| Povećanje broja dodatnih sadržaja | Povećanje broja rezidencija umjetnika koji se bave istarskom ljestvicom | Broj | 0 | 1 | 2 | 2 |
| Održavanje kontinuiteta u bijenalnoj publikaciji Zbirke | Poticanje skladanja na istarskoj ljestvici i čakavskom narječju | Broj | 1 | 0 | 1 | 0 |
| **REDOVITE KINOPROJEKCIJE, 15. POREČDOX I KINOKLUB** |
| **Pokazatelj rezultata** | **Definicija pokazatelja** | **Jedinica** | **Polazna vrijednost 2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.**  |
| Povećanje broja posjetitelja redovnih kinoprojekcija | Privlačenje sve šire kinopublike i poticanje na odlazak u kino | Broj | 6000 | 7000 | 8000 | 9000 |
| Povećanje broja posjetitelja Kultnog ponedjeljka | Privlačenje interesa publike za gledanje kultnih filmskih ostvarenja na velikom platnu | Broj | 150 | 250 | 400 | 500 |
| Povećanje broja dodatnih sadržaja na Kultnom ponedjeljku | Edukacija publike o filmskoj umjetnosti (uvodi u film filmskih stručnjaka, razgovori nakon filma, radionice…) | Broj | 2 | 4 | 6 | 8 |
| Povećanje broja posjetitelja Porečdoxa | Privlačenje publike upoznavanju recentnih dokumentarnih ostvarenja i aktualnih pitanja | Broj | 1346 | 1700 | 2000 | 2500 |
| Povećanje broja prodanih ulaznica na Porečdoxu | Jačanje vidljivosti festivala, sponzorstva i suradnje | Broj | 400 | 700 | 1200 | 1700 |
| Povećanje broja dodatnih sadržaja na Porečdoxu | Obogaćivanje kvantitete i kvalitete programa, edukacija i zabava publike, uključivanje šireg broja građana uz radionice, koncerte, izložbe, tribine… | Broj | 3 | 5 | 6 | 7 |
| Povećanje broja članova Kinokluba Poreč | Povećanje interesa za filmsku kulturu i stvaranje | Broj | 10 | 20 | 30 | 40 |
| Optimizacija broja filmskih radionica | Edukacija građana o filmskoj kulturi i priprema zainteresiranih za daljnje, više obrazovanje | Broj | 2 | 3 | 3 | 3 |
| **TORNAJ SE DOMA – TORNA CASA** |
| **Pokazatelj rezultata** | **Definicija pokazatelja** | **Jedinica** | **Polazna vrijednost 2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.**  |
| Održavanje kontinuiteta u bijenalnoj publikaciji knjiga | Prezentacija i afirmacija porečkih umjetnika i autora | Broj | 1 | 0 | 1 | 0 |
| Održavanje kontinuiteta organizacije događaja  | Organizacija događaja povezana s promocijom umjetnika | Broj | 2 | 4 | 2 | 4 |
| Održavanje kontinuiteta u dokumentiranju umjetnika | Intervjuiranje i analiza rada umjetnika, priprema tekstova za publikaciju | Broj | 5 | 1 | 5 | 1 |
| **RAZVOJ PUBLIKE** |
| **Pokazatelj rezultata** | **Definicija pokazatelja** | **Jedinica** | **Polazna vrijednost 2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.**  |
| Povećanje broja događaja koji razvijaju publiku | Organiziranje događaja koji educiraju sugrađane i približavaju im svijet umjetnosti i kulture | Broj | 5 | 6 | 7 | 8 |

|  |  |  |  |  |  |
| --- | --- | --- | --- | --- | --- |
| **LIKOVNA DJELATNOST** |  |  |  |  |  |
| ***Izložbe u galeriji Zuccato*** |  |  |  |  |  |
| Povećanje broja organiziranih posjeta škola i vrtića | Organiziranjem raznolikih izložbi i različitih medija nastoji se djecu zainteresirati za kreativnost, umjetnost i likovno stvaralaštvo | Brojposjeta | 7 | 7 | 8 | 9 |
| Povećanje broja posjetitelja | Organiziranjem raznolikih izložbi i različitih medija nastoji se privući raznolika publika temama koje se tiču raznih aspekata razvoja kreativnosti, estetike i društvenih pitanja vezanih uz umjetnost | Broj posjetitelja | 4600 | 4700 | 4700 | 4800 |
| ***Izložbe u Maloj galeriji i Istarskoj sabornici*** |  |  |  |  |  |
| Povećanje broja organiziranih posjeta škola i vrtića | Organiziranjem raznolikih izložbi i različitih medija nastoji se djecu zainteresirati za kreativnost, umjetnost i likovno stvaralaštvo | Brojposjeta | 9 | 10 | 11 | 11 |
| Povećanje broja posjetitelja | Organiziranjem raznolikih izložbi i različitih medija nastoji se privući raznolika publika temama koje se tiču raznih aspekata razvoja kreativnosti, estetike i društvenih pitanja vezanih uz umjetnost | Broj posjetitelja | 830 | 840 | 850 |   900 |
| ***Bienalna izložba*** |  |  |  |  |  |
| Povećanje broja organiziranih posjeta škola i vrtića.  | Organiziranjem raznolikih izložbi i različitih medija nastoji se djecu zainteresirati za kreativnost, umjetnost i likovno stvaralaštvo | Broj posjeta |  7 | 7 | 7 | 7 |
| Povećanje broja posjetitelja | Organiziranjem raznolikih izložbi i različitih medija nastoji se privući raznolika publika temama koje se tiču raznih aspekata razvoja kreativnosti, estetike i društvenih pitanja vezanih uz umjetnost | Broj posjetitelja | 260 | 280 |  300 | 350 |
| ***Annale suvremene umjetnosti*** |  |  |  |  |  |
| Povećanje broja posjetitelja | Organiziranjem raznolikih izložbi i različitih medija nastoji se djecu zainteresirati za kreativnost, umjetnost i likovno stvaralaštvo  | Broj posjetitelja | 1200 | 1300 | 1350 | 1350 |
| ***35. Montraker, međunarodna studentska kiparska škola***  |  |  |  |  |  |
| Povećanje broja organiziranih posjeta vrtića i škola | Organiziranjem posjeta dječjih vrtića i škola nastoji se djecu zainteresirati za kreativnost, umjetnost i likovno stvaralaštvo | Broj organiziranih posjeta | 8 | 9 | 9 | 10 |
| **Ostale priredbe** |  |  |  |  |  |
| Porast /razvoj publike koja prati različite oblike umjetnosti, rast medijske vidljivosti(nacionalne i regionalne novine , stručni članci) | Organiziranjem većeg broja priredbi i suradnji s ustanovama i udrugama nastoji se potaknuti publiku na konzumaciju kulturnih događanja, tardicionalnih godišnjih manifestacija i povjesti grada | Broj organiziranih priredbi i suradnji | 7 | 8 | 9 | 10 |

|  |  |  |  |  |  |
| --- | --- | --- | --- | --- | --- |
| **OBRAZOVNA DJELATNOST** |  |  |  |  |  |
| ***Obrazovni programi***  |  |  |  |  |  |
| Povećanje broja djece/korisnika programa glazbenih tečajeva i radionica  | Aktivnosti u kojoj djeca/polaznici obogaćuju glazbeno iskustvo, poboljšavaju finu motoriku, izražavaju kreativnost i sposobnosti  | Broj djece | 30 | 31 | 32 | 33 |
| Povećanje broja polaznika kreativnih radionica i neverificiranih programa | Aktivnostikojima se povećava broj osoba koje se izražavaju kreativno u različitim tehnikama materijalima i kreativnim izrazima  | Broj polaznika | 89 | 90 | 91 | 92 |
| Povećanje broja polaznika jezičnih tečajeva | Aktivnosti u kojima se povećava broj poznavatelja određenog jezika u sredini čime se osnažuje zajednica | Broj polaznika | 52 | 53 | 54 | 55 |
| Povećanje broja polaznika verificiranih programa osposobljavanja | Povećanjem broja polaznika jezičnih tečajeva povećava se broj poznavatelja određenog jezika u sredini čime se osnažuje zajednica | Broj polaznika | 13 | 14 | 15 | 16 |
|  |  |  |  |  |  |  |
| ***Mješoviti pjevački zbor Joakim Rakovac*** |  |  |  |  |
| Povećanje broja članova zbora | Većim brojem članova povećat će se repertoar i kvaliteta  | Broj članova zbora | 17 | 18 | 19 | 20 |
| ***Dječji puhački orkestar Porečki delfini*** |  |  |  |  |
| Povećanje broja članova orkestra | Većim brojem članova povećat će se mogućnost izvođenja zahtjevnijih skladbi koje iziskuju veći broj instrumenata  | Broj članova orkestra | 14 | 15 | 16 | 17 |

**Kapitalni projekti: Nabava opreme za upravu**

 Sredstva su planirana za nabavu opreme za poboljšanje uvjeta rada Ustanove i to: informatičke opreme (2 monitora) i vanjskih hard-diskova za pohranu podataka.

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija****pokazatelja** | **Jedinica** | **Polazna vrijednost****2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Nabava opreme | Poboljšavanje uvjeta rada ustanove | % | 0 | 100 | 100 | 100 |

**Kapitalni projekti: Nabava opreme za kulturu**

Nabavkom navedene opreme održat ćemo razinu kvalitete izvođenja programa, aktivnosti i kulturno-edukativnih sadržaja.

Sredstva su planirana za nabavu opreme neophodne za rad obrazovne djelatnosti: 1 prijenosno računalo za izvođenje nastave i podršku obrazovnim procesima u učionici i 1 scener.

Za potrebe likovnog odjela planira se nabaviti 2 LED televizora za potrebe galerijske djelatnosti te

1 printer u boji za printanje promotivnih materijala.

Za potrebe Međunarodne studentske kiparske škole Montraker planira se obnoviti alat za obradu kamena radi zamjene postojećeg koji je dotrajao ili oštećen ( električna brusilica, bušilice, konpresor, pneumatski pištolj).

U odjelu glazbeno-scenske djelatnosti planira se nabaviti informatička oprema za kino blagajnu i izvođenje aktivnosti u kazalištu (2 prijenosna računala i monitor).

**Pokazatelji rezultata:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost****2024.** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Osiguranje opreme | Povećanje kvalitete rada ustanove i uvjeta kulturne izvedbe programa | % | 0 | 100 | 100 | 100 |

Sastavila: Ravnateljica:

Voditeljica odjela za računovodstvo i financije Vesna Tripar

Kristina Pilato